Hittegolf duur dalk tot MaandagVerskeie gebiede van die land is steeds vasgevang in die derde dag van ŉ intensiewe hittegolf, waarsku die Suid-Afrikaanse Weerdiens. Puseletso Mofokeng, ŉ weervoorspeller, sê temperature wissel tussen 35°C en 40°C in sekere gedeeltes van die Vrystaat, Noord-Kaap, Noordwes, Limpopo, Mpumalanga en Gauteng. Die warm weer behoort tot Maandag voort te duur en reën in sommige gebiede word vir die naweek voorspel. Daar is ŉ 60% kans vir reën in Gauteng met ŉ kans vir verspreide donderbuie in KwaZulu-Natal, Vrystaat, Noordwes, Mpumalanga en Limpopo.